b'\n_START_ARTICLE_\nDisco fox\n_START_PARAGRAPH_\nDisco fox je ples koji ima korijene u swingu, sambi, chachi, mambu, merengueu, foxtrotu i tangu._NEWLINE_Isti ples se u ranijim razdobljima - u skladu s tada\xc5\xa1njom glazbom - me\xc4\x91u ostalim nazivao i swing-step, te disco-hustle. Pojavio se sedamdesetih godina u New Yorku i pro\xc5\xa1ao kroz mnoge varijacije, kao \xc5\xa1to su formacije, samostalni ples i ples u paru. John Travolta je ulogom u filmu Groznica subotnje ve\xc4\x8deri popularizirao ovaj ples, pogotovo kod mu\xc5\xa1ke populacije._NEWLINE_Posljednjih 20 godina disco fox se ple\xc5\xa1e na pop glazbu. To je brz i okretan ples, gdje se plesa\xc4\x8dica puno okre\xc4\x87e dok je partner vodi prema sebi ili od sebe, uz razne nagibe. Dok su be\xc4\x8dki valcer i engleski valcer tro\xc4\x8detvrtinski plesovi (osnovni korak ima tri pokreta, u skladu s taktom kompozicije valcera), disco fox se mo\xc5\xbee plesati na vi\xc5\xa1e varijanti taktova, jer osnovni korak mo\xc5\xbee imati tri ili \xc4\x8detiri pokreta.'